CELEX: 62019CA0307
Language: ro
Date: 2021-03-25 00:00:00
Title: Cauza C-307/19: Hotărârea Curții (Camera întâi) din 25 martie 2021 (cerere de decizie preliminară formulată de Visoki trgovački sud Republike Hrvatske – Croația) – Obala i lučice d.o.o./NLB Leasing d.o.o. [Trimitere preliminară – Drept aplicabil – Regulamentul (CE) nr. 864/2007 și Regulamentul (CE) nr. 593/2008 – Domeniu de aplicare ratione temporis – Necompetența Curții – Articolul 94 din Regulamentul de procedură al Curții – Cooperare judiciară în materie civilă – Regulamentul (UE) nr. 1215/2012 – Articolul 1 alineatul (1) – Domeniu de aplicare material – Noțiunea de „materie civilă și comercială” – Articolul 7 punctul 1 – Noțiunile de „materie contractuală” și de „prestare de servicii” – Articolul 24 punctul 1 – Noțiunea de „închiriere a unor imobile” – Regulamentul (CE) nr. 1393/2007 – Notificarea sau comunicarea actelor judiciare și extrajudiciare – Notari care acționează în cadrul procedurilor de executare silită – Procedură de recuperare a creanței aferente unui tichet zilnic de parcare pentru un vehicul pe un loc de parcare situat pe un drum public]

31.5.2021   
            
            
               RO
            
            
               Jurnalul Oficial al Uniunii Europene
            
            
               C 206/9
            
         
      Hotărârea Curții (Camera întâi) din 25 martie 2021 (cerere de decizie preliminară formulată de Visoki trgovački sud Republike Hrvatske – Croația) – Obala i lučice d.o.o./NLB Leasing d.o.o.
      (Cauza C-307/19) (1)
      
      (Trimitere preliminară - Drept aplicabil - Regulamentul (CE) nr. 864/2007 și Regulamentul (CE) nr. 593/2008 - Domeniu de aplicare ratione temporis - Necompetența Curții - Articolul 94 din Regulamentul de procedură al Curții - Cooperare judiciară în materie civilă - Regulamentul (UE) nr. 1215/2012 - Articolul 1 alineatul (1) - Domeniu de aplicare material - Noțiunea de „materie civilă și comercială” - Articolul 7 punctul 1 - Noțiunile de „materie contractuală” și de „prestare de servicii” - Articolul 24 punctul 1 - Noțiunea de „închiriere a unor imobile” - Regulamentul (CE) nr. 1393/2007 - Notificarea sau comunicarea actelor judiciare și extrajudiciare - Notari care acționează în cadrul procedurilor de executare silită - Procedură de recuperare a creanței aferente unui tichet zilnic de parcare pentru un vehicul pe un loc de parcare situat pe un drum public)
      (2021/C 206/11)
      Limba de procedură: croata
      
         Instanța de trimitere
      
      Visoki trgovački sud Republike Hrvatske
      
         Părțile din procedura principală
      
      
         Reclamantă: Obala i lučice d.o.o.
      
         Pârâtă: NLB Leasing d.o.o.
      
         Dispozitivul
      
      
                  1)
               
               
                  Articolul 1 alineatul (1) din Regulamentul (UE) nr. 1215/2012 al Parlamentului European și al Consiliului din 12 decembrie 2012 privind competența judiciară, recunoașterea și executarea hotărârilor în materie civilă și comercială trebuie interpretat în sensul că intră sub incidența noțiunii de „materie civilă și comercială”, în sensul acestei dispoziții, o acțiune în recuperarea unei taxe aferente unui tichet zilnic de parcare pe un loc de parcare marcat și situat pe un drum public, inițiată de o societate care a fost mandatată de o autoritate locală pentru administrarea unor astfel de locuri de parcare.
               
            
                  2)
               
               
                  Articolul 24 punctul 1 din Regulamentul nr. 1215/2012 trebuie interpretat în sensul că nu intră sub incidența noțiunii de „închiriere a unor imobile”, în sensul acestei dispoziții, o acțiune în recuperarea unei taxe aferente unui tichet zilnic de parcare pe un loc de parcare marcat, situat pe un drum public.
               
            
                  3)
               
               
                  Articolul 7 punctul 1 din Regulamentul nr. 1215/2012 trebuie interpretat în sensul, pe de o parte, că ține de „materia contractuală”, în sensul acestei dispoziții, o acțiune în recuperarea unei taxe care decurge dintr un contract care are ca obiect parcarea pe unul dintre locurile de parcare marcate, situate pe un drum public, organizate și administrate de o societate mandatată în acest sens și, pe de altă parte, că acest contract constituie un contract de prestare de servicii în sensul articolului 7 punctul 1 litera (b) a doua liniuță din acest regulament.
               
            
         (1)  JO C 263, 5.8.2019.